Съобщение за план/програма: Подробен устройствен план /ПУП/ - план за застрояване /ПЗ/ за УПИ II-155, кв. 31 по застроителния и регулационен план на село Крояч, община Лозница с цел отреждане на терена като поземлен имот с установено предназначение „За смесено предназначение“ 
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя “Ферма Крояч” ООД ПУП-ПЗ за УПИ II-155, кв. 31 по застроителния и регулационен план на село Крояч, община Лозница с цел отреждане на терена като поземлен имот с установено предназначение „За смесено предназначение“, попада в обхвата на т. 9.1 „Подробни устройствени планове – планове за застрояване“ от Приложение 2 към чл. 2, ал. 2, т. 1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. Устройственият план е допуснат със Заповед № 115/25.02.2025 г. на кмета на Община Лозница, като предвижданията са:  


Теренът да се отреди като устройствена зона от разновидност „Жилищна зона с преобладаващо нискоетажно застрояване (до 10 м)“. Към момента имотът е отреден за ниско жилищно строителство;


Установеното предназначение за имота да се определи като „За смесено предназначение“;


Определят се ограничителни линии за застрояване.  
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-2215-/1/-10.04.2025 г. 
